Dominique Brasseur
Den Dominique (genannt Alexis) Brasseur, gebuer de 14. Juni 1833 zu Esch-Uelzecht, gestuerwen de 17. November 1906 an der Stad Lëtzebuerg, war e lëtzebuergeschen Affekot a Politiker.

Hie war vun 1866 bis 1899 Deputéierten an der Chamber. Vun 1891 (Nominatioun: 27. Januar 1891) bis 1894 war hie Buergermeeschter vun der Stad Lëtzebuerg. Duerno war e bis 1899 do am Gemengerot.

Den Dominique Alexis Brasseur war Matgrënner vun enger Rëtsch Schmelzen, dorënner d'Société des Hauts Fourneaux Luxembourgeois zu Esch-Uelzecht.

Hie war de Jong vum Dierwiechter Alexis Brasseur (1775-1841) an deem senger Fra aus zweetem Bestietnes, der Marie-Anne Schockmel (1794 - 1873). Hie war mat der Constance Brasseur bestuet, der Duechter vu sengem Hallefbrudder Jean-Baptiste. Den Alexis an de Robert Brasseur ware seng Jongen.

Literatur 
 Mersch, Jules, Biographie nationale du pays de Luxembourg, Fascicule 19, S.77 - S. 93
Arendt, Karl. Advokat Dominik Alxis Brasseur. S. 70 In: Porträt-Galerie hervorragender Persönlichkeiten aus der Geschichte des Luxemburger Landes von ihren Anfängen bis zur Neuzeit: mit biographischen Notizen. Luxemburg: M. Huss, 1908.- IVter Band.

Kuckt och
 Brasseur (Famill)

Um Spaweck 
 Den Alexis Brasseur an der Biographie nationale du pays de Luxembourg (B.N.L.)

Gebuer 1833
Lëtzebuergesch Deputéiert
Buergermeeschtere vun der Stad Lëtzebuerg
Lëtzebuergesch Buergermeeschteren
Gestuerwen 1906